കോവിഡ് ബാധിതര്ക്ക് ഗൃഹചികിത്സയാകാം മറ്റ് രോഗങ്ങളില്ലേല് ആലപ്പുഴ: പ്രകടമായ രോഗലക്ഷണങ്ങളോ ജീവിതശൈലീ രോഗങ്ങളോ ഇല്ലാത്ത കോവിഡ് രോഗികള്ക്ക് വീട്ടില് ചികിത്സയില് ഹോം ഐസോലേഷനില് കഴിയാമെന്ന് ജില്ലാ മെഡിക്കല് ഓഫീസര് ഡോ. അനു വര്ഗീസ്. മുറിയോട് ചേര്ന്ന് ശുചിമുറി സൗകര്യമുള്ളവര്ക്ക് വീട്ടിലെ മറ്റ് അംഗങ്ങളുമായി സമ്ബര്ക്കത്തിലാകാതെ ആരോഗ്യപ്രവര്ത്തകരുടെ നിര്ദേശങ്ങളനുസരിച്ച് ഗൃഹചികിത്സയില് കഴിയാം.രോഗലക്ഷണങ്ങള് പ്രകടമായ ദിവസം മുതലോ പരിശോധനയില് പോസിറ്റീവ് ആയ ദിവസം മുതലോ 10 ദിവസത്തേക്ക് രോഗി ഹോം ഐസൊലേഷനില് തുടരണം. എന്തെങ്കിലും രോഗലക്ഷണങ്ങള് അനുഭവപ്പെട്ടാല് ആരോഗ്യ പ്രവര്ത്തകരെ വിവരം അറിയിക്കണം. ഗൃഹ ചികിത്സയില് കഴിയുന്ന കോവിഡ് രോഗികള് കിതപ്പ്, നെഞ്ചുവേദന, അതിയായ ക്ഷീണം, മയക്കം, ശ്വാസം മുട്ടല്, കഫത്തിലോ മൂക്കിലെ സ്രവത്തിലോ രക്തം കാണുക തുടങ്ങിയ ലക്ഷണങ്ങള് അപായ സൂചനകളായി തിരിച്ചറിഞ്ഞ് ആരോഗ്യപ്രവര്ത്തകരെ വിവരം അറിയിക്കണം. പഞ്ചായത്ത്നഗരസഭ ഹെല്പ്പ് ഡെസ്കില് വിളിച്ച് വാഹന സൗകര്യം ലഭ്യമാക്കി തൊട്ടടുത്ത് ട്രയാജ് സൗകര്യമുള്ള ആശുപത്രിയിലേയ്ക്ക് മാറണം. കായംകുളം, ഹരിപ്പാട്, ചേര്ത്തല താലൂക്ക് ആശുപത്രികള്, ആലപ്പുഴ ജനറല് ആശുപത്രി എിവിടങ്ങളില് ട്രയാജ് സൗകര്യമുണ്ട്. കോവിഡ് ആശുപത്രികളില് നിന്ന് സി.എഫ്.എല്.റ്റി.സി.യിലേക്കോ സി.എസ്.എല്.റ്റി.സി.യിലേക്കോ സ്വകാര്യ ആശുപത്രികളിലേക്കോ റഫര് ചെയ്താല് അങ്ങോട്ടേയ്ക്ക് വേഗം തന്നെ മാറണം. വീട്ടില് കഴിയാന് സൗകര്യമില്ലാത്ത കോവിഡ് രോഗികള് അടുത്തുള്ള ഗൃഹ പരിചരണ കേന്ദ്രത്തിലേയ്ക്ക് ഡി.സി.സി മാറണം. സംശയങ്ങള്ക്ക് ജില്ലാ മെഡിക്കല് ഓഫീസിലെ കണ്ട്രോള് റൂമില് വിളിക്കാം ഫോണ്: 0477 2239999. എം പാനല് ആശുപത്രികളില് ചികിത്സ സൗജന്യം ആലപ്പുഴ: കാരുണ്യ ആരോഗ്യ ഇന്ഷുറന്സ് പദ്ധതിയില് അംഗങ്ങളായ കോവിഡ് രോഗികള്ക്കും സര്ക്കാര് ആശുപത്രിയില് നിന്ന് റഫര് ചെയ്ത കാസ്പ് പദ്ധതിയില് അംഗങ്ങളല്ലാത്ത കോവിഡ് രോഗികള്ക്കും എം പാനല് ചെയ്ത ആശുപത്രികളില് നിന്ന് കോവിഡ് പാക്കേജ് പ്രകാരമുള്ള ചികിത്സ സൗജന്യമാണെന്ന് ജില്ലാ മെഡിക്കല് ഓഫീസര് അറിയിച്ചു. കൂട്ടിരിപ്പുകാര്ക്ക് യാതൊരു സൗജന്യ സൗകര്യങ്ങള് ലഭിക്കില്ല.ജില്ലയില് കരുവാറ്റ ദീപ ആശുപത്രി, ചേര്ത്തല കെ.വി.എം. ആശുപത്രി, എടത്വാ മഹാജൂബിലി ആശുപത്രി, പൂച്ചാക്കല് മെഡിക്കല് സെന്റര്, ചേര്ത്തല സേക്രട്ട്് ഹാര്ട്ട്് ജനറല് ഹോസ്പിറ്റല്, കൊല്ലകടവ് സഞ്ജീവനി മള്ട്ടി സ്പെഷാലിറ്റി ആശുപത്രി, അര്ത്തുങ്കല് സെന്റ് സെബാസ്റ്റ്യന് വിസിറ്റേഷന് ആശുപത്രി, ചെങ്ങന്നൂര് മാമന് മെമ്മോറിയില് ആശുപത്രി, കണ്ടിയൂര് ശ്രീകണ്ഠപുരം ആശുപത്രി, ഇടപ്പോണ് ജോസ്കോ മള്ട്ടി സ്പെഷാലിറ്റി ഹോസ്പിറ്റല്, ചേര്ത്തല ശ്രീനാരായണ മെഡിക്കല് മിഷന് എക്സ്റേ ആശുപത്രി, ഹരിപ്പാട് ഹുദാ ട്രസ്റ്റ് ആശുപത്രി, നൂറനാട് കെ.സി.എം ആശുപത്രി, ആലപ്പുഴ സാഗര ആശുപത്രി, കാവുങ്കല് വീ വണ് ആശുപത്രി, കറ്റാനം സെന്റ് തോമസ് മിഷന് ഹോസ്പിറ്റല്, തട്ടാരമ്ബലം വി.എസ്.എം.ആശുപത്രി എന്നിവ എംപാനല് ചെയ്ത ആശുപത്രികളാണ്.എം പാനല് പട്ടികയിലുള്ള ചേര്ത്തല കിന്ഡര് ആശുപത്രിയില് ഗര്ഭിണികളായ കോവിഡ് രോഗികള്ക്ക് മൂന്നു കിടക്കകളും ചെങ്ങന്നൂര് ഡോ. കെ.എം. ചെറിയാന് ഇന്സ്റ്റിറ്റ്യൂട്ട്് ഓഫ് മെഡിക്കല് സയന്സ് പ്രൈവറ്റ് ലിമിറ്റഡില് ഐ.സി.യു വെന്റിലേറ്റര് സൗകര്യവും അര്ഹതയുള്ളവര്ക്ക് ലഭ്യത അനുസരിച്ച് സൗജന്യമാണ്. കോവിഡ് ചികിത്സാ സൗകര്യങ്ങളെക്കുറിച്ചുള്ള സംശയങ്ങള്ക്ക് ജില്ലാ മെഡിക്കല് ഓഫീസിലെ കണ്ട്രോള് റൂമിലെ 0477 2239999 എന്ന നമ്ബരിലേക്കു വിളിക്കാം.